钦定古今图书集成/明伦汇编/氏族典/第376卷 > 董宣
## 钦定古今图书集成/明伦汇编/氏族典/第376卷 > 董宣

按《上元县志》：“宣字继善，钦天监籍。自幼颖敏，游京庠，
累举不第。成化己未，需次贡春官，授青田儒学训导，
修明职业，迎母于官所，晨起课诸生毕，即候于寝门，
承颜曲尽其欢。母病，号泣求医，汤药必尝乃进。母卒，
摧顿陨越，绝而复苏者数四。郡守以下愍之，竞资其
归葬。服阕，除亲藩讲读，卒于官。所著有《青田杂录》若”
干卷。